ZMLUVA O DIELO
uzatvorená podľa ustanovenia § 536 a nasl. zákona č. 513/1991 Zb., Obchodný zákonník v platnom znení (ďalej tiež len „Zmluva“)
medzi zmluvnými stranami
Objednávateľ:			
Obchodné meno:			FATIMEX, s.r.o.
Sídlo:				Bôrická 103, 010 01 Žilina
Štatutárny orgán:			Peter Fučík - konateľ			
IČO:				31 623 247
DIČ:				2020450146
IČ DPH:				SK2020450146
Spoločnosť zapísaná:	v Obchodnom registri Okresného súdu Žilina, 
oddiel Sro, vložka číslo: 2454/L
Právna forma:			spoločnosť s ručením obmedzeným
Bankové spojenie:	UniCredit Bank CzechRepublic and Slovakia, a.s. pobočka zahraničnej banky
IBAN:				SK30 1111 0000 0066 1847 3018
E-mail:				fatimexsro@gmail.com
Telefón:				0918492080

(ďalej ako „Objednávateľ“)
a

Dodávateľ:
Obchodné meno:			[●] [doplní úspešný uchádzač]
Sídlo:				[●] [doplní úspešný uchádzač]
Štatutárny orgán:			[●] [doplní úspešný uchádzač]
IČO: 				[●] [doplní úspešný uchádzač]
DIČ:				[●] [doplní úspešný uchádzač]
IČ DPH:   			[●] [doplní úspešný uchádzač]
Spoločnosť zapísaná:		 v Obchodnom registri Okresného súdu [●],
oddiel [●], vložka číslo: [●][doplní úspešný uchádzač]
Právna forma:			[●] [doplní úspešný uchádzač]
Bankové spojenie:			[●] [doplní úspešný uchádzač]
IBAN: 			[●] [doplní úspešný uchádzač]
E-mail:				[●] [doplní úspešný uchádzač]
Telefón:				[●] [doplní úspešný uchádzač]

[bookmark: _Hlk90904984](ďalej ako „Dodávateľ“)
(spolu ďalej aj ako „Zmluvné strany“)
Preambula
Zmluvné strany uzatvárajú túto Zmluvu v súlade s výsledkom výberu dodávateľa pre predmet Žiadosti o nenávratný finančný príspevok v rámci PRV SR 2014 - 2022 na základe výzvy na predkladanie ponúk zo dňa ................. na predmet zákazky „Fotovoltaika“. 
Ponuka Dodávateľa bola vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky Dodávateľom Objednávateľovi.
[bookmark: _Hlk6906704]Predmet Zmluvy bude financovaný z nenávratného finančného príspevku poskytnutého Objednávateľovi Pôdohospodárskou platobnou agentúra, Hraničná 12, 815 26 Bratislava 1, IČO: 30 794 323 pre projekt "Modernizácia syrárskej výroby FATIMEX, s.r.o." v rámci PRV SR 2014 - 2022 a z vlastných prostriedkov Objednávateľa.
Článok I
Všeobecné ustanovenia
0. V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:
0. „Dielo“ znamená Dielo, ktoré má byť Dodávateľom dodané, namontované a prevádzkyschopné podľa tejto Zmluvy a Špecifikácie Diela.
0. „Dokumentácia k Dielu“ znamená akúkoľvek dokumentáciu, ktorá má byť vypracovaná Dodávateľom, ak tak určuje táto Zmluva a zároveň všetky výpočty, výkresy, príručky, projekty, modely, počítačové programy (software – ak je) a akékoľvek iné dokumenty, ktoré majú byť dodané Dodávateľom podľa tejto Zmluvy a Právnych predpisov. Bližšie je Dokumentácia k Dielu popísaná v bode 3.11Zmluvy.
0. „Funkčné skúšky“ znamenajú skúšky podľa Článku VI.
0. „Lehota plnenia“ znamená lehotu na vyhotovenie Diela podľa bodu 4.2, ktorá je počítaná odo dňa vystavenia objednávky.
0. „Miesto plnenia“ znamená Ovčiu farmu Fačkov nachádzajúcu sa na adrese Fačkov 424, 013 15, kde má byť Dielo vyhotovené, na ktoré majú byť Technologické zariadenie dodané, príp. akékoľvek iné miesta, ak sú v Zmluve alebo Objednávateľom definované ako súčasť Miesta plnenia.
0. „Objednávateľ“ znamená osobu menovanú ako objednávateľ v záhlaví tejto Zmluvy.
0. „Ponuka Dodávateľa“ znamená ponuku, ktorú Dodávateľ predložil v rámci Obstarávania, a na základe ktorej sa Dodávateľ stal úspešným uchádzačom.
0. „Poskytovateľ NFP“ znamená Pôdohospodárskou platobnou agentúra, Hraničná 12, 815 26 Bratislava 1, IČO: 30 794 323. 
0. „Právne predpisy“ znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy.
0. „Preberací protokol“ znamená protokol vydaný podľa bodu 7.4.1 Zmluvy.
0. „Cenová tabuľka“ znamená rozpočet Zmluvnej ceny v súlade s Ponukou Dodávateľa. Cenová tabuľka tvorí Prílohu č. 2 Zmluvy.
0. „Subdodávateľ“ znamená akúkoľvek osobu, ako je definovaná v Článku XIII.
0. „Obstarávanie“ znamená výber Dodávateľa na predmet zákazky uvedený v preambule Zmluvy.
0. „Špecifikácia Diela“ znamená Prílohu č. 1 Zmluvy. Tento dokument špecifikuje účel, rozsah a technické a iné kritériá a požiadavky na Dielo. Špecifikácia diela je totožná so špecifikáciou predmetu zákazky požadovanou v rámci Obstarávania.
0. „Technické normy“ znamenajú technické normy (STN, EN) vzťahujúce sa na akékoľvek práce na Diele, samotné Dielo, ako aj akékoľvek produkty alebo výstupy, ktoré budú Dielom vyprodukované a ostatné normy uvedené v Špecifikácií Diela alebo normy definované Právnymi predpismi.
0. „Technologické zariadenie“ znamená fotovoltaické zariadenie, ktoré tvorí súčasť Diela.
0. „Vyššia moc“ je definovaná v bode 10.4 Zmluvy.
0. „Záručná doba“ znamená záručnú dobu a záruku za akosť podľa Článku VIII.
0. „Dodávateľ“ znamená osobu menovanú ako dodávateľ v záhlaví tejto Zmluvy.
0. „Zmluvná cena“ znamená konečnú pevnú cenu, za vyhotovenie a dokončenie Diela a odstránenie akýchkoľvek vád Diela bez DPH podľa bodu 5.2 v súlade s Cenovou tabuľkou. 
0. „Zmluvná strana“ znamená Objednávateľa alebo Dodávateľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Dodávateľa.

Článok II
Predmet Zmluvy
2.1	Predmetom tejto Zmluvy sú nasledovné záväzky Dodávateľa: 
(i) dodávka Technologického zariadenia, 
(ii) doprava Technologického zariadenia na Miesto plnenia a jeho vykládka,
(iii) inžinierska činnosť spojená s pripojením Technologického zariadenia do distribučnej siete vrátane podania žiadosti o MRK,
(iv) montáž a inštalácia Technologického zariadenia,
(v) vykonanie Funkčných skúšok, ak sa vyžadujú a spustenie Technologického zariadenia do prevádzky,
(vi) zaškolenie Objednávateľa,
(vii) odovzdanie potrebnej Dokumentácie (najmä certifikáty od zabudovaných materiálov, technologicky postup prác, revízna správa, manuál užívania) 
(viii) odstránenie vád a nedorobkov,
(ix) dielo musí spĺňať účely, pre ktoré je určené tak, ako sú špecifikované alebo vyplývajú zo Zmluvy a Špecifikácie Diela. Dielo musí po dokončení spĺňať všetky požiadavky Špecifikácie Diela, Zmluvy a Právnych predpisov.
2.2	Predmetom tejto Zmluvy sú nasledovné záväzky Objednávateľa:
1. Objednávateľ je povinný za riadne vykonané Dielo Dodávateľovi zaplatiť Zmluvnú cenu v súlade s touto Zmluvou.
1. Objednávateľ je povinný Zhotoviteľovi poskytnúť všetku súčinnosť tak, aby Dodávateľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas.
1. Objednávateľ je riadne vykonané Dielo povinný v súlade s ustanoveniami tejto Zmluvy prevziať.
2.3	Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.

Článok III
Podmienky vykonania Diela
1. 
3.1	Dodávateľ je na vlastnú zodpovednosť a nebezpečenstvo povinný dodať a inštalovať Dielo v Mieste plnenia. Pre riadne plnenie tejto Zmluvy je Objednávateľ povinný umožniť Zhotoviteľovi prístup na Miesto plnenia, kedykoľvek to bude potrebné a nevyhnutné pre montáž Diela a odstránenie všetkých vád na Diele a Dokumentácií k Dielu. Ak sa to vyžaduje, Dodávateľ a Objednávateľ sú povinní vzájomne si poskytnúť, aj akúkoľvek ďalšiu súčinnosť nevyhnutnú k riadnemu dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom.
3.2	Dodávateľ je zodpovedný za to, že Dielo a každá jeho časť bude vyhovovať Špecifikácii Diela a Právnym predpisom. 
3.3	Dodávateľ je povinný k podpisu Zmluvy predložiť Objednávateľovi na schválenie certifikáty a doklady o všetkých výrobkoch a materiáloch, ktoré budú zabudované v rámci Diela.
3.4	Dodávateľ vyhlasuje, že sa s formou, povahou a podmienkami Miesta plnenia, najmä s napojením všetkých inžinierskych sietí, rozmermi a situáciou Miesta plnenia vrátane prístupových ciest a priestorov, oboznámil pred podpisom tejto Zmluvy. Dodávateľ zároveň získal všetky informácie o Mieste plnenia, ktoré sú nevyhnutné pre riadne dodanie a montáž Diela a súvisiacich plnení a pre predchádzanie vzniku škôd v Mieste plnenia a na Diele. 
3.5	Dodávateľ nesie zodpovednosť za správne umiestnenie všetkých častí Diela v súlade so Špecifikáciou Diela, Miesta plnenia a pokynmi Objednávateľa, a je povinný napraviť každú chybu v situovaní, umiestnení a rozmeroch Diela v Mieste plnenia.
3.6	Nebezpečenstvo vzniku škody na Technologických zariadeniach a Diele znáša výlučne Dodávateľ a to až do úplného prevzatia Diela zo strany Objednávateľa podľa Článku VII.
3.7	Dodávateľ zodpovedá za primeraný poriadok na Mieste plnenia pri montáži a inštalácií Diela. Dodávateľ rovnako zodpovedá za dodržiavanie Právnych predpisov najmä v oblasti bezpečnosti a ochrane zdravia pri práci, životného prostredia a nakladania s odpadmi.
3.8	Dodávateľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z. z o odpadoch v znení neskorších predpisov. V prípade, ak Objednávateľovi vznikne akákoľvek škoda v dôsledku porušenia povinností Dodávateľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Dodávateľ odškodní Objednávateľa za akékoľvek takéto škody. 
3.9	Dodávateľ zabezpečí a vykoná zaškolenie personálu Objednávateľa v oblasti prevádzky a obsluhy Diela vrátane všetkých prevádzkových postupov tak, aby po zaškolení bol Objednávateľ samostatne schopný obsluhovať Dielo a prevádzkovať ho na účely, na ktoré je inštalované.
3.10	Objednávateľ je oprávnený byť prítomný v Mieste plnenia v čase montáže Diela a kontrolovať postup Dodávateľa pri realizácií Diela a Technologických zariadení. Vykonanie kontroly zo strany Objednávateľa Dodávateľa nezbavuje žiadnej povinnosti alebo zodpovednosti.
3.11	Dodávateľ zabezpečí a bude zodpovedný za všetku Dokumentáciu k Dielu. Dokumentácia k Dielu bude pozostávať zo všetkých dokumentov potrebných k dodaniu, montáži a uvedenia Diela do prevádzky. Dokumentácia k Dielu bude vyhotovená v súlade so Špecifikáciou Diela, Zmluvou a Právnymi predpismi. Za Dokumentáciu k Dielu sa považuje najmä, nie však výlučne, technická dokumentácia Diela od výrobcu, všetky príručky pre prevádzku a obsluhu, príručky pre údržbu, vrátane akýchkoľvek iných nevyhnutných dokumentov pre riadne užívanie, prevádzku a údržbu Diela a Technologického zariadenia. Dokumentáciu k Dielu Dodávateľ dodá Objednávateľovi najneskôr k preberaniu Diela. 

Článok IV
Lehota plnenia
1. Dodávateľ začne realizáciu Diela tak skoro, ako je to primerane možné ihneď po vystavení objednávky tak, aby Dielo dodal, inštaloval a uviedol do prevádzky v Lehote plnenia vrátane vykonania Funkčných skúšok, ak sa vyžadujú.
1. Lehota plnenia je tri (3) mesiace od vystavenia objednávky po podpise tejto Zmluvy, pripojenie do distribučnej siete je Dodávateľ povinný zabezpečiť najneskôr do 31.10.2024. 
1. Dodávateľ je povinný v Lehote plnenia Dielo vyhotoviť tak, aby vyhovovalo Funkčným skúškam, ak sa vyžadujú a bolo spôsobilé na preberacie konanie podľa Článku VII Zmluvy. 
Článok V
Zmluvná cena a platobné podmienky
1. [bookmark: _Hlk90979188][bookmark: _GoBack]Zmluvná cena za plnenie predmetu Zmluvy je stanovená v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách, a to dohodou Zmluvných strán na základe cenovej ponuky Dodávateľa predloženej v Obstarávaní.
1. Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:
Cena bez DPH:	[●]
Sadzba DPH:	[20%]
Cena s DPH:	[●]
(slovom: [●])
1. Zmluvná cena je paušálna suma a je totožná s cenou, ktorú Dodávateľ predložil vo svojej Ponuke. Zmluvná cena je premietnutá v Cenovej tabuľke, ktorá tvorí Prílohu č. 2 Zmluvy. Zmluvná cena je platná počas celej doby trvania Zmluvy bez nároku na jej úpravy a zahŕňa všetky náklady nevyhnutné na riadne dodanie, montáž a uvedenie Diela do prevádzky a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy, iných požiadaviek Objednávateľa a Ponuky. Zmluvná cena pokrýva všetky zmluvné záväzky a všetky povinnosti nevyhnutné pre riadne dodanie, montáž a uvedenia Diela do prevádzky, vrátane všetkých materiálov, súčiastok, dielov, cla, daní, personálneho zabezpečenia, dopravy, zaškolenia, vykonanie Funkčných skúšok, ak sa vyžadujú, náklady na zabezpečenie BOZP a požiarnej ochrany. 
1. Fakturácia Zmluvnej ceny sa vykoná nasledovne:
5.4.1	Prvá časť Zmluvnej ceny vo výške 20 % bude Dodávateľovi vyplatená na základe prvej čiastkovej faktúry vystavenej po dodaní Technologického zariadenia na Miesto plnenia.
5.4.2	Druhá časť Zmluvnej ceny vo výške 60 % bude Dodávateľovi vyplatená na základe druhej čiastkovej faktúry, ktorú je Dodávateľ oprávnený vystaviť po vydaní Preberacieho protokolu a jeho podpise Objednávateľom podľa Článku VII.
5.4.3 	Tretiu časť Zmluvnej ceny vo výške 20 % bude Dodávateľovi vyplatená na základe tretej čiastkovej faktúry, ktorú je Dodávateľ oprávnený vystaviť po pripojení Technologického zariadenia do distribučnej siete.
1. [bookmark: _Hlk90979624]Splatnosť každej faktúry podľa tejto Zmluvy je 30 dní od doporučeného doručenia faktúry bez nedostatkov do sídla Objednávateľa v zmysle Zmluvy, a to bezhotovostným prevodom na účet Dodávateľa uvedený v záhlaví Zmluvy.
1. [bookmark: _Hlk20911764]Faktúra musí byť vystavená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany budú pri fakturácii podľa tejto Zmluvy dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
Článok VI
Funkčné skúšky
1. Pred odovzdaním Diela je Dodávateľ za účasti Objednávateľa prác povinný vykonať Funkčné skúšky Diela, ak sa vyžadujú. Na základe Funkčných skúšok musí Dodávateľ preukázať, že Dielo je spôsobilé a pripravené pre riadnu prevádzku, a že spĺňa všetky Špecifikácie Diela a ostatné požiadavky na základe Zmluvy vzťahujúce sa tak na samotné Dielo, ako aj Technologické zariadenie.
1. Dodávateľ pre účely Funkčných skúšok zabezpečí a poskytne všetky prístroje, vybavenie, asistenciu, dokumenty a iné informácie, zariadenia, materiály, personál a všetko ostatné tak, aby Funkčné skúšky prebehli v súlade so Zmluvou.
1. Ak Dielo alebo jeho časť nevyhovie Funkčným skúškam, Objednávateľ môže požadovať, aby Dodávateľ napravil vady Diela, a aby Dodávateľ vykonal opakované Funkčné skúšky za rovnakých podmienok. 
1. Ak Dielo nevyhovie ani opakovaným Funkčným skúškam, Objednávateľ môže nariadiť ďalšie opakovanie Funkčných skúšok alebo Dielo odmietnuť prevziať a odstúpiť od Zmluvy podľa bodu 12.6.
1. Odstránenie nedostatkov po neúspešných Funkčných skúškach, resp. úspešné vykonanie opakovaných Funkčných skúšok nezbavuje Dodávateľa zodpovednosti za omeškanie s riadnym dodaním Diela v Lehote plnenia a Objednávateľa nezbavuje nároku na náhradu škody a zaplatenie zmluvnej pokuty podľa tejto Zmluvy.
Článok VII
Preberanie Diela
1. Preberanie Diela sa uskutoční až po dodaní, namontovaní, Funkčných skúškach a sprevádzkovaní celého Diela. Zhotoviteľ je povinný k preberaciemu konaniu predložiť Objednávateľovi nasledovné doklady:
1. žiadosť o vydanie Preberacieho protokolu,
1. certifikáty CE inštalovaného Technologického zariadenia resp. Diela,
1. Protokoly o Funkčných skúškach,
1. Dokumentáciu k Dielu (najmä revíznu správu, manuál užívania), 
1. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy alebo Právnych predpisov.
1. Preberacie konanie sa začína dňom predloženia žiadosti o vydanie Preberacieho protokolu spolu so všetkými dokumentami podľa bodu 7.1. Predloženie výzvy na preberacie konanie Objednávateľovi znamená, že podľa názoru Dodávateľa je Dielo dokončené riadne a pripravené k prebratiu. 
1. Za riadne dokončené Dielo sa považuje Dielo dokončené bez vád a v súlade so Špecifikáciou Diela, Zmluvou a Právnymi predpismi.
1. Do piatich (5) dní odo dňa začatia preberacieho konania je Objednávateľ povinný:
1. vydať Dodávateľovi Preberací protokol s uvedením dátumu, kedy bolo Dielo dokončené v súlade so Špecifikáciou Diela, Zmluvou a Právnymi predpismi, s výnimkou drobných nedokončených prác a vád (Objednávateľ ich uvedie v Preberacom protokole), ktoré nebránia užívaniu Diela pre zamýšľanýúčel; alebo
1. zamietnuť žiadosť o vydanie Preberacieho protokolu s uvedením vád Diela a prác, ktoré musí Dodávateľ vykonať, aby bolo Dielo v súlade so Špecifikáciou Diela, Zmluvou a Právnymi predpismi.
V prípade, ak Objednávateľ nevydá Preberací protokol alebo žiadosť nezamietne v lehote podľa tohto bodu má sa za to, že Preberací protokol bol vydaný k poslednému dňu tejto lehoty. 
7.5	Dňom podpísania Preberacieho protokolu oboma Zmluvnými stranami podľa tohto článku prechádza na Objednávateľa vlastníctvo k Dielu a nebezpečenstvo škody na Diele.
7.6	Pre vylúčenie pochybností, ak bude mať Dielo k dátumu vydania Preberacieho protokolu podľa bodu 7.4 tejto Zmluvy zjavné vady zistené v rámci preberacieho konania podľa tohto článku, má sa za to, že Dodávateľ sa dostal do omeškania s riadnym a včasným plnením k dátumu uplynutia Lehoty plnenia, pokiaľ bol Preberací protokol vydaný po tomto dátume. Odstránenie vytknutých vád Dodávateľom a následné vydanie Preberacieho protokolu podľa tohto článku Dodávateľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Dodávateľa s povinnosťou plniť riadne a včas v Lehote plnenia podľa bodu 11.1.
7.7	V prípade, ak Objednávateľ vydá Preberací protokol podľa bodu 7.4.1 s výnimkou drobných nedokončených prác a vád, ktoré nebránia užívaniu Diela, Objednávateľ určí Dodávateľovi primeranú lehotu na odstránenie týchto vád a nedorobkov. 
1. O úplnom odstránení vád a nedorobkov podľa bodu 7.7 Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.
Článok VIII
Záručná doba a zodpovednosť za vady
1. [bookmark: _Hlk90980985]Dodávateľ zodpovedá za to, že Dielo bude mať počas Záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené. 
1. Záručná doba na Dielo je dvadsaťštyri (24) mesiacov. Záruka na jednotlivé komponenty Diela je na solárne panely a menič (konštrukcia a výrobné vady) 10 rokov a výkon solárnych panelov 20 rokov.V prípade, ak výrobca stanovuje dlhšiu záruku, platí táto dlhšia záruka aj pre Objednávateľa. Záručná doba a záruka začína plynúť odo dňa vydania Preberacieho protokolu. 
1. Zmluvné strany sa dohodli, že aby bolo Dielo a Dokumentácia k Dielu počas celej Záručnej doby v súlade so Zmluvou, Objednávateľ je oprávnený požadovať a Dodávateľ je povinný vykonať všetky práce k odstráneniu vád Diela a Dokumentácie k Dielu oznámených Objednávateľom. Dodávateľ je povinný všetky tieto vady odstrániť a všetky práce vykonať na svoje náklady a riziko.
1. Dodávateľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Dodávateľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Dodávateľa.
1. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení telefonicky a písomne, e-mailom na kontaktné údaje Dodávaľa uvedené v bode 14.5.
1. Na odstránenie vád zistených a reklamovaných Objednávateľom v Záručnej dobe nastúpi Dodávateľ v lehote do štyridsaťosem (48) hodín od oznámenia Objednávateľom. Objednávateľ určí Dodávaľovi primeraný termín na odstránenie vady. Dodávateľ je s prihliadnutím na povahu vady povinný odstrániť vadu bezodkladne, najskôr ako je to možné, pokiaľ sa s Objednávateľom nedohodne inak.
1. Záručná doba neplynie po dobu, po ktorú Objednávateľ nemôže užívať Dielo pre jeho vady, za ktoré zodpovedá Dodávateľ.
1. Dodávateľ znáša všetky náklady spojené s odstránením vád Diela. 
Článok IX
Práva duševného vlastníctva a softwarové vybavenie a podpora
1. V prípade, že Dielo a/alebo akákoľvek časť predmetu plnenia podľa tejto Zmluvy bude mať povahu autorského diela v zmysle zákona č. 185/2015 Z. z. Autorský zákon v znení neskorších predpisov (ďalej aj ako „Autorský zákon“), tak Dodávateľ udeľuje Objednávateľovi v súlade s ustanovením § 65 a nasl. Autorského zákona licenciu resp. sublicenciu na použitie takto chráneného autorského diela, a to výhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie Diela prípadne inej časti plnenia Objednávateľom v súlade s účelom tejto Zmluvy. Za týmto účelom a v tomto rozsahu je Objednávateľ oprávnený udeliť sublicenciu tretím osobám. Zmluvné strany sa dohodli, že Dodávateľ licenciu/sublicenciu udeľuje bezodplatne.
1. Predmetom plnenia podľa tejto Zmluvy je výslovne aj udelenie licencií/sublicencií k počítačovým programom dodaným Objednávateľovi v zmysle tejto Zmluvy. Dodávateľ udeľuje Objednávateľovi dňom prevzatia Diela podľa podľa§ 65 zákona Autorského licenciu/sublicenciu za rovnakých podmienok ako v bode 9.1. 
1. Dodávateľ prehlasuje, že dodaním (i) akéhokoľvek softwarového či systémového vybavenia poskytnutého na základe tejto Zmluvy a (ii) akéhokoľvek Technologického zariadenia alebo akéhokoľvek iného zariadenia, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Dodávateľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela.
1. Dodávateľ sa zaväzuje, že zabezpečí, ak je to potrebné, akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softwarov, zariadení Diela, či akýchkoľvek iných osôb, potrebné pre prevádzkovanie Diela.
1. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Dodávateľom v súvislosti s plnení tejto Zmluvy. 
1. Dodávateľ sa zaväzuje Objednávateľa odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s Dokumentáciou k Dielu, výrobou alebo vyhotovením Diela alebo používaním Diela Objednávateľom. Dodávateľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto článku Zmluvy.
Článok X
Riziko a zodpovednosť
1. Dodávateľ zodpovedá bez obmedzenia za všetky škody vzniknuté jeho zavinením, ktoré vzniknú Objednávateľovi a iným osobám v Mieste plnenia Diela, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
1. Škodou sa rozumie aj škoda spočívajúca v povinnosti Objednávateľa vrátiť časť nenávratného finančného príspevku na financovanie predmetu Diela Poskytovateľovi NFP, resp. sankcia uložená Objednávateľovi Poskytovateľom NFP v prípade, ak Dielo nebude vykonané riadne a/alebo v dohodnutej Lehote plnenia z dôvodov na strane Dodávateľa. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami Zmluvy.
1. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Dodávateľ.
1. Zhotoviteľ nezodpovedá podľa tohto článku za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť:
0. ktorá je mimo kontroly Zmluvnej strany,
0. proti vzniku ktorej sa Zmluvná strana nemohla primerane zabezpečiť,
0. ktorej sa Zmluvná strana po jej vzniku nemohla primerane vyhnúť alebo ju prekonať a
0. ktorú nie je možné podstatne pripísať druhej Zmluvnej strane.
Článok XI
Zmluvné sankcie
1. V prípade omeškania Dodávateľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny Diela, a to za každý aj začatý deň omeškania. Omeškanie trvajúce viac ako (30) tridsať dní sa považuje za podstatné porušenie Zmluvy a oprávňuje Objednávateľa na odstúpenie od Zmluvy.
1. [bookmark: _Hlk91063608]V prípade omeškania Dodávateľa s pripojením Technologického zariadenia do distribučnej siete má Objednávateľ nárok na zaplatenie zmluvnej pokuty vo výške 50 ,- Eur za každý aj začatý deň omeškania.
1. V prípade omeškania Objednávateľa s úhradou faktúr má Dodávateľ nárok na zaplatenie úroku z omeškania vo výške 0,05 % z dlžnej sumy za každý aj začatý deň omeškania.
1. V prípade, ak Dodávateľ poruší akúkoľvek inú povinnosť uvedenú v tejto Zmluve, Objednávateľ vyzve Dodávateľa na nápravu takého porušenia s uložením primeranej lehoty na vykonanie nápravy, ak Dodávateľ ani v tejto lehote neodstráni porušenie jeho povinnosti resp. nevykoná nápravu, má Objednávateľ nárok na zaplatenie zmluvnej pokuty vo výške 50,- Eur za každý deň, dokiaľ porušenie povinnosti trvá, a to za každé porušenie samostatne.
1. Pokiaľ Dodávateľ neodstráni vady a nedorobky v dodatočnej lehote podľa bodu 7.7 Zmluvy vzniká Objednávateľovi nárok na zaplatenie zmluvnej pokuty vo výške  
50,- Eur za každý aj začatý deň omeškania.
1. [bookmark: _Hlk91063905]V prípade omeškania Dodávateľa s plnením povinností podľa bodu 8.6 patrí Objednávateľovi nárok na zmluvnú pokutu vo výške 50,- Eur za každý začatý deň omeškania. Nárokom na zmluvnú pokutu nie je dotknutý nárok Objednávateľa na náhradu škody spôsobenej omeškaním v plnej výške.
1. [bookmark: _Hlk91063764]V prípade porušenia niektorej z povinností Dodávateľa podľa Článku XIIIje Objednávateľ oprávnený požadovať od Dodávateľa zmluvnú pokutu vo výške 1 000,00 EUR za každé jednotlivé porušenie týchto povinností, a to aj opakovane.
1. [bookmark: _Hlk91063878]Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške.
1. Škodou sa rozumie aj škoda spočívajúca v skutočnosti, že Objednávateľovi nebude poskytnutý nenávratný finančný príspevok alebo jeho časť, resp. bude Objednávateľovi uložená sankcia Poskytovateľom NFP v prípade ak Dielo nebude vykonané riadne, v Lehote plnenia a/alebo nebude pripojené do distribučnej siete v termíne do 31.10.2024 a to z dôvodov na strane Dodávateľa.
Článok XII
Trvanie a ukončenie Zmluvy
12.1	Táto Zmluva nadobúda platnosť dňom jej podpisu oboma Zmluvnými stranami. Účinnosť nadobudne vystavením objednávky, v prípade kontroly Obstarávania zo strany Poskytovateľa, bude objednávka vystavená až po vyjadrení Poskytovateľa ku kontrole Obstarávania.
12.2	Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
12.3	Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán. 
12.4	V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou. 
12.5	V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila. 
[bookmark: _Hlk91064465]12.6	Objednávateľ je oprávnený okamžite odstúpiť od Zmluvy v prípade podstatného porušenia Zmluvy Dodávateľom. Na účely tejto zmluvy sa za podstatné porušenie Zmluvy Dodávateľom považuje najmä, nie však výlučne:
1. ak sa preukáže, že Dodávateľ v Ponuke predložil nepravdivé doklady alebo uviedol nepravdivé, neúplné alebo skreslené údaje,
1. ak Dodávateľ nesplní výzvu k náprave podľa bodu 11.4,
1. ak je zrejmé, že z dôvodov na strane Dodávateľa Dielo nebude vykonané riadne alebo včas,
1. ak Dodávateľ opustí Dielo alebo inak jasne prejavuje úmysel nepokračovať v konaní svojich povinností podľa Zmluvy (platí obdobne aj v prípade ak Dodávateľ tieto povinnosti plní iba vo veľmi obmedzenom rozsahu),
1. ak nedôjde k úspešnému absolvovaniu Funkčných skúšok, ani pri opakovaných Funkčných skúškach,
1. zadá celé Dielo ako subdodávku alebo postúpi Zmluvu bez súhlasu Objednávateľa,
1. Dodávateľ vstúpil do likvidácie, na jeho majetok bol vyhlásený konkurz, ako aj vtedy, ak existuje dôvodná obava, že plnenie záväzkov Dodávateľa podľa tejto Zmluvy je vážne ohrozené
1. v ďalších prípadoch uvedených v Zmluve.
12.7	Objednávateľ je oprávnený bez akýchkoľvek sankciíodstúpiť od Zmluvy s Dodávateľom aj v prípade, kedy ešte nedošlo k plneniu zo Zmluvy a výsledky administratívnej finančnej kontroly Poskytovateľa neumožňujú financovanie výdavkov spojených s plnením tejto Zmluvy.
12.8	Dodávateľ je oprávnený odstúpiť od tejto Zmluvyv prípade, ak Objednávateľ poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Objednávateľ dostane do omeškania s úhradou faktúry viac ako (30) tridsať dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Dodávateľ je v takomto prípade oprávnený odstúpiť od tejto Zmluvy.
12.9	Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
12.10	Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Objednávateľa na bezplatné odstránenie zistených vád dodania, resp. záručných vád.
Článok XIII
Subdodávatelia
13.1	Dodávateľ je oprávnený poveriť plnením (príslušnej časti) Zmluvy svojich subdodávateľov. Zoznam subdodávateľov tvorí Prílohu č. 3 tejto Zmluvy. V zozname subdodávateľov sa uvádza podiel plnenia každého subdodávateľa z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“), musí byť subdodávateľ zapísaný v registri partnerov verejného sektora. 
[bookmark: _Ref485128550]13.2	V prípade, ak má počas plnenia Zmluvy Dodávateľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa Zákona o RPVS, ak táto povinnosť vyplýva z uvedeného zákona,
subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
[bookmark: _Ref485128520]Dodávateľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
13.3	Návrh na zmenu subdodávateľa spolu s dokladmi podľa bodu 13.2 písm. c) tohto článku Zmluvy a aktualizovaným znením Prílohy č. 3 musí Dodávateľ predložiť Objednávateľovi najneskôr (3) tri pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 13.2 tohto článku Zmluvy.
13.4	V prípade, ak Dodávateľ využije na plnenie ktorejkoľvek povinnosti podľa tejto Zmluvy subdodávateľa, Dodávateľ za konanie subdodávateľa voči Objednávateľovi zodpovedá, ako keby plnenie vykonával sám.

Článok XIV
Spoločné a záverečné ustanovenia
[bookmark: _Hlk90983134]14.1	Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky. 
14.2	Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby,  v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
14.3	V prípade, že Dodávateľ použije na plnenie predmetu tejto Zmluvy subdodávateľa, je povinný uzavrieť s ním písomnú zmluvu, ktorá bude obsahovať povinnosť podľa bodu 14.2 tohto článku.
[bookmark: _Ref82178664]14.4	Zmluvné strany sa dohodli, že ich vzájomná komunikácia súvisiaca s touto Zmluvou, tzn. akákoľvek písomnosť alebo iné správy, ktoré sa doručujú v súvislosti s touto Zmluvou, si pre svoju záväznosť vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto Zmluvy. Zmluvné strany sa dohodli, že písomná forma komunikácie sa bude uskutočňovať prostredníctvom doporučenej zásielky. V prípade, že si Zmluvná strana neprevezme písomnosť zasielanú doporučenou poštou a uloženú na pošte v odbernej lehote, písomnosť sa považuje za doručenú tretím dňom po vrátení písomnosti odosielateľovi, aj keď sa adresát o obsahu uloženej písomnosti nedozvedel. Pre operatívnu komunikáciu Zmluvných strán sa môže využívať forma elektronickej komunikácie, napr. v podobe emailu, pričom platia údaje určené pre elektronickú komunikáciu podľa bodu  14.5 Zmluvy, pre odstránenie pochybností takouto formou nie je prípustná komunikácia týkajúca sa ukončenia platnosti tejto Zmluvy. 
14.5	Zmluvné strany pre účely tejto Zmluvy určujú kontaktné osoby zodpovedné za elektronickú komunikáciu v súvislosti s touto Zmluvou takto:
0. [bookmark: _Ref82000509]za Objednávateľa:
meno:  	[doplní úspešný uchádzač najneskôr pri podpise Zmluvy]
tel:         	[doplní úspešný uchádzač najneskôr pri podpise Zmluvy]
e-mail:   	[doplní úspešný uchádzač najneskôr pri podpise Zmluvy]
0. za Dodávateľa:
meno:   	[doplní Objednávateľ najneskôr pri podpise Zmluvy]
tel:  		[doplní Objednávateľ najneskôr pri podpise Zmluvy]
e-mail:   	[doplní Objednávateľ najneskôr pri podpise Zmluvy]
14.6	Zmluva je vyhotovená v štyroch (4) rovnopisoch, pričom Objednávateľobdrží dva (2) rovnopisy a Dodávateľobdrží dva (2) rovnopisy.
[bookmark: _Hlk91064711]14.7	Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán. 
14.8	Ak niektoré ustanovenia Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto Zmluvy.
14.9	Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
14.10	Neoddeliteľnou súčasťou zmluvy sú prílohy:
Príloha č. 1 – Špecifikácia Diela
Príloha č. 2 – Cenová tabuľka
Príloha č. 3 – Zoznam Subdodávateľov 
Za Objednávateľa:                                            	     Za Dodávateľa:
	V ..............., dňa................
	V[doplníuchádzač], dňa[doplníuchádzač]

	
	

	
	

	
	

	_______________________________
	_______________________________

	Peter Fučík - konateľ

	[doplníuchádzač],

